Беседа:Разрушител

message: Според съдържанието и МЕП, на статията ще подхожда повече името „Разрушител“, или „Ескадрен миноносец“, ако се придържаме към руската класификация… Миноносците по принцип са други. (:ru:Миноносец) --Daggerstab 20:23, 20 януари 2009 (UTC)
replies: text: Присъединявам се към горното мнение. Миноносец трябва да е отделна статия, тази да остане или като Ескадрен миноносец, или като Разрушител. --Peterdx 03:48, 21 януари 2009 (UTC)
replies: text: : Местете като се споразумеете за заглавието. --ShadeOfGrey 05:53, 21 януари 2009 (UTC)

text: : На някой да му се намира сайт на Български военноморски флот? Нещо не го откривам (стига да имат). Ще ми се да прегледам състава и съответно коя класификация ползват. --ShadeOfGrey 06:09, 21 януари 2009 (UTC)
replies: text: ::Има страничка на общия сайт на въоръжените сили, но не вярвам да ти свърши особена работа… --Daggerstab 09:01, 21 януари 2009 (UTC)

text: Изпратих мейл с молба за уточняване на актуалната към момента класификация, до Вимпел, но все още няма отговор. Дано отговорят (и да могат да отговорят), макар че мисля, че знам кого още да помоля за помощ. --Peterdx 09:14, 21 януари 2009 (UTC)
replies: text: ::Сега, като седнах пак, ми просветна, че отделяйки статия „Миноносец“ е възможно пак да възникне проблем. И пак ще е свързан с МЕП, и пак заради различните класификации. Работата е там, че „руския“ миноносец  след като „прераства“ в „Ескадрен миноносец“, вече се използва само като исторически термин за остарял клас кораби, докато в английския и другаде преминава в Торпеден катер (Torpedo boat), както си е всъщност, защото това са първите торпедни катери. Тъй че май ще е най-добре статията да се отдели като Торпеден катер (като „Миноносец“ пренасочва към нея) и там да се говори за първите миноносци. Що се отнася до МЕП към руската статия „Миноносец“, то такъв може да няма, а да има външна препратка. --Peterdx 13:45, 21 януари 2009 (UTC)
replies: text: :::::Получих отговор на запитването си и излагам тук писмото:
Здравейте,
Радвам се, че се обръщате към мен макар, че за коректен отговорът на Вашият въпрос трябва да се цитира „Корабен устав на Военноморските сили на Република България“:
Чл. 4.
(1) В зависимост от въоръжението и предназначението им корабният състав на Военноморските сили се класифицира на класове, а в състава на един и същи клас в зависимост от далечината на плаване, водоизместването или специализацията им — на подкласове, типове и проекти.
(2) В зависимост от тактико-техническите характеристики и предназначението им, а също и за определяне старшинството на командирите, бойните и за бойно осигуряване кораби се класифицират на рангове.
(3) Във Военноморските сили са установени четири ранга кораби. Първи ранг е висш ранг.
(4) Командващият на Военноморските сили на Република България със своя заповед класифицира корабния състав по класове и рангове.
 
За съжаление не разполагам с необходимата заповед на министъра, където да стане ясно кои кораби влизат в съоответните рангове.
 
Това, с което мога да Ви помогна е само това, което съм прочел в откритите за ползване източници. През октомври 1992 г. е приета официално нова класификация на корабите в Българските ВМС (стражевите кораби са преквалифицирани като „Фрегати“, преслевачите (противоподводниковите) кораби — „корвети“, подводните лодки — „подводници“. Не зная дали официално е приемано названието „Разрушител“, тъй като към 1992 г. не сме имали такъв кораб във състава на флота и не се е предвиждало да закупим. Но терминът „разрушител“ приема гражданственост в рамките на използваната преводна класификация на корабите използвана в НАТО.
Поздрави и успехи в подготовката на морския раздел на българското Уики.
Иван Янков --Peterdx 13:43, 22 януари 2009 (UTC)

text: :За мен това е косвено доказателство, че Ескадрените миноносци в България вече се наричат „Разрушители“ и затова местя статията като „Разрушител“, а винаги може да бъде върната.  --Peterdx 06:07, 26 януари 2009 (UTC)
replies: text: ::За именуването на категорията кораби аз предпочитам "разрушител", не защото е англо-езичното наименование, а защото е най-разпространено. Използват го американците, британците (destroyer), испаноезичните (destructor), германците (Zerstoerer), китайците, а пък при японците днес в Морските сили за самоотбрана всички бойни кораби, освен подводниците се водят "разрушител" - от патрулните корвети до 22 000-тонните вертолетоносачи. Единствено французите (contre-torpilleur), бразилците (contratorpedeiro) и италианците (cacciatorpediniere) се отклоняват от това означение, но и те от десетилетия вече не използват тези означения и наричат разрушителите си "фрегати". Означението "разрушител" се използва непрекъснато от британците и американците от появата на класа в края на XIX-ти век до ден днешен, докато при руснаците първо се използва ескадрен миноносец, после при масовото въвеждане на въоръжение на ракетни комплекси и по-тясната специализация на корабите преминават към споменатото означение БПК, днес пак се връщат към ескадрен миноносец... За мен компромисът е да се употребява "разрушител" в статии с общо значение, свързани с военно-морска тактика, история и т.н., конкретни класове такива кораби, а "есминец" да се използва само в статии за конкретни съветски и руски класове такива кораби. Например в обяснителната статия за тази категория кораби да се използва "разрушител", а в статии за кораби проект 56 клас "Удалой", или проект 956 "Современный" да се употребява "ескадрен миноносец", като ако има отделна статия за четирите кораба проект 956 на китайските ВМС, в нея също да се използва "разрушител". Друг пример са корабите клас "Комсомолец Украины". В СССР те са БПК или ескадрени миноносци, но ако се пише статия за полския кораб от този клас, на служба в полските ВМС между 1988 и 2004г., тя трябва да е за "разрушителя "Варшава", защото корабът е класифициран като такъв от поляците и от НАТО. Но пак казвам, че морската тематика не е много по моята част. Захванал съм се сега да пиша статия за американската армейска авиация, но става толкова дълга, а съм още на въведението до преди ВСВ... Има толкова неща, за които мога да пиша и все по-малко време. Поздрави! B.Velikov (беседа) 08:50, 15 април 2016 (UTC)
thread_title:  Заглавието